﻿ CAPACITATEA DE RĂSPUNS A POLITICILOR SOCIALE DE OCUPARE LA NEVOILE DE ANGAJARE ÎN MUNCĂ  A PERSOANELOR CU HANDICAP ELISAVETA DRĂGHICI ercetarea realizată în municipiul Brăila, în perioada ianuarie– martie 2008 a urmărit reliefarea consecinţelor (efectelor) C politicilor sociale de ocupare asupra persoanelor cu handicap. Măsurile de stimulare a angajării în muncă a persoanelor cu deficienţe s-au diversificat de puţin timp, fiind prevăzute măsuri pasive precum şi măsuri active de stimulare a ocupării. Măsura în care acestea sunt cunoscute de populaţia-ţintă determină, într-o anumită măsură, nivelul derulării acestora. Am urmărit să surprind nivelul de cunoaştere a politicilor sociale şi capacitatea acestora de a satisface cerinţele/aşteptările persoanelor cu handicap. Cuvinte-cheie: ocupare, handicap, politici sociale. METODOLOGIA DE ANALIZĂ A IMPACTULUI POLITICILOR DE OCUPARE A PERSOANELOR CU HANDICAP Tematica investigată (prezentarea premiselor şi a întrebărilor) Pentru realizarea cercetării s-au utilizat, ca metodă cantitativă, ancheta pe bază de chestionar. Chestionarul a cuprins un număr de 36 de întrebări urmărindu- se evidenţierea nivelului de cunoaştere a conţinutului politicilor de ocupare (dacă persoanele cu handicap au citit legislaţia, dacă ştiu ce drepturi şi obligaţii au, dacă s-au documentat în domeniul muncii, ce măsuri de ocupare le-au atras atenţia), evidenţierea gradului de cunoaştere a instituţiilor care derulează programe de asistenţă a persoanelor cu handicap. Un alt aspect care s-a avut în vedere la evaluarea impactului politicilor de ocupare a fost măsura în care persoanele cu handicap au beneficiat de serviciile specializate de ocupare a forţei de muncă . De asemenea, s-a mai urmărit şi evaluarea încrederii în capacitatea politicilor de ocupare de a răspunde nevoilor sau aşteptărilor persoanelor cu handicap. În măsurarea impactului s-au avut în vedere mai multe elemente, şi anume: – cunoaşterea a conţinutului politicilor sociale; – cunoaşterea a instituţiilor cu rol în ocuparea persoanelor cu handicap; Adresa de contact a autorului: Elisaveta Drăghici, Direcţia Generală de Asistenţă Socială şi Protecţia Copilului, Str. Ghioceilor, nr. 8, Brăila, e-mail: ecdraghici@yahoo.com. CALITATEA VIEŢII, XX, nr. 3–4, 2009, p. 303–324 304 ELISAVETA DRĂGHICI 2 – măsurarea varietăţii serviciilor primite de grupul ţintă prin implementarea politicilor de ocupare; – evaluarea încrederii în capacitatea de răspuns a politicilor sociale de 1 ocupare la nevoile persoanelor cu handicap . Structura grupului cercetat Pentru analiza structurii grupului cercetat s-au luat în considerare următorii itemi: vârsta, nivelul de instruire şcolară, vechimea în muncă, vechimea în muncă ca persoană cu handicap, vârsta de la care lucrează persoana cu handicap, vârsta la data apariţiei handicapului, numărul de locuri de muncă schimbate, gradul de handicap şi tipul de handicap (fac menţiunea că, având un număr de subiecţi mai mic de 100, nu am mai utilizat în tabele şi procentele). După vârstă, structura grupului cercetat arată astfel: o persoană are vârsta sub 20 de ani, 26 de persoane au vârsta cuprinsă între 21 şi 30 de ani, 27 de persoane au vârsta cuprinsă între 31 şi 41 de ani, 19 persoane au între 41 şi 50 de ani şi 25 de persoane au peste 51 de ani. În ceea ce priveşte nivelul de şcolarizare, persoanele cu handicap angajate în muncă au urmat, în general, învăţământul special, mai ales acele persoane care au handicapul de la naştere sau din copilărie (21,4% din cazuri). O bună reprezentare o au absolvenţii de liceu, care deţin o pondere în grup de 20,4%; în cazul acestor persoane, în general, handicapul a apărut târziu. Absolvenţii de studii superioare sunt, de asemenea, bine reprezentaţi în totalul persoanelor cu handicap, atingând un procent de 17,3. Vechimea în muncă (gândită ca vechime totală în muncă şi ca vechime acumulată ca persoană cu handicap) a persoanelor cu handicap care au participat la această cercetare este prezentată mai jos. Tabelul nr. 1 Vechimea în muncă vs. vechimea în muncă ca persoană cu handicap Vechimea în muncă ca Număr Vechimea în muncă Număr persoane persoană cu handicap persoane Sub 5 ani Sub 5 ani 21 39 6–10 ani 6–10 ani 16 18 11–20 ani 11–20 ani 21 17 21–30 ani 21–30 ani 20 16 Peste 31 ani Peste 31 ani 20 8 Total Total 98 98 1 Numărul persoanelor cu handicap angajate în municipiul Brăila, la data de 31.12.2007, se ridica la 225 persoane. Eşantionul iniţial a cuprins un număr de 110 persoane (extragere cu un pas de doi). Chestionarul a fost administrat unui număr de 98 de persoane cu handicap prin tehnica interviului faţă în faţă (patru operatori). Diferenţa de 12 persoane reprezintă refuzuri, persoane neeligibile sau persoane care nu au fost găsite la domiciliu. Perioada de culegere a datelor: cercetarea pe bază de chestionar s-a desfăşurat în perioada ianuarie–martie 2008. 3 CAPACITATEA DE RĂSPUNS A POLITICILOR SOCIALE 305 Dacă la vechimea totală în muncă nu s-au înregistrat variaţii semnificative pe intervale de ani de activitate, la itemul vechime acumulată ca persoană cu handicap apar valori variate. În cele mai multe cazuri, vechimea în muncă acumulată ca persoană cu handicap este sub cinci ani (pentru 39,8% din cazuri), intrând aici persoanele tinere sau persoanele care au dobândit handicapul recent. Valorile la celelalte intervale de ani sunt din ce în ce mai mici, pe măsură ce durata anilor de muncă este mai mare, nefiind, totuşi, mari diferenţe; doar aproximativ 8% dintre persoanele angajate au o vechime în muncă ca persoană cu handicap de peste 31 de ani (reprezentând 40%, dintre persoanele care au o vechime totală în muncă de peste 31 de ani). Vârstă de la care persoanele cu handicap au început activitatea profesională este variată: nouă persoane cu handicap şi-au început activitatea profesională înainte de a împlini 17 ani, 76 de persoane au început să lucreze înainte de a împlini 25 de ani şi 13 persoane au început să lucreze după împlinirea vârstei de 25 de ani, dintre care una după ce a împlinit 46 de ani. Vârsta la data apariţiei handicapului este variată, handicapul apărând în diferite momente ale vieţii, fie la naştere, fie pe parcursul vieţii, ca urmare a îmbolnăvirilor sau ca urmare a accidentelor de muncă sau accidente de altă natură. Tabelul nr. 2 Distribuţia pe vârste a apariţiei handicapului 0 1 lună–7–10 11–14 15–18 19–25 26–30 31–35 36–40 41–45 46–50 51–55 Peste Nu ani 6 ani ani ani ani ani ani ani ani ani ani ani 56 ani ştiu 27 22 2 5 11 7 4 0 1 6 3 5 4 1 Se constată că cea mai mare parte a persoanelor angajate în muncă au dobândit handicapul la naştere (27,5%). Un procent semnificativ (22,4%) dintre persoanele cu handicap au dobândit handicapul înainte de a împlini 6 ani. În cadrul celorlalte categorii de vârstă, variaţiile nu sunt mari, valorile situându-se sub 10%, cu o excepţie, fiind vorba despre intervalul de vârstă 15–18 ani unde s-au înregistrat 11,2%. Pentru a vedea cum s-a manifestat mobilitatea profesională în cazul persoanelor cu handicap s-a luat în considerare indicatorul schimbarea locurilor de muncă (ca număr de locuri de muncă). La măsurarea acestui item s-a considerat că schimbarea locului de muncă presupune părăsirea unei instituţii, nefiind considerată ca loc de muncă schimbat ocuparea altor posturi sau încadrarea pe un post similar în altă secţie din cadrul aceleaşi unităţi economice. Stabilitatea la locul de muncă este destul de ridicată, aproape jumătate dintre persoanele cu handicap (aproximativ 46%) neschimbându-şi locul de muncă. Per total, 54% dintre respondenţi au schimbat cel puţin un loc de muncă, trecând astfel prin experienţa unui examen de admitere sau prin parcurgerea unor programe de asistenţă profesională pentru creşterea ocupării. Au schimbat cel puţin trei locuri de muncă aproximativ 20% dintre persoanele cu handicap, procent ce poate fi considerat mic, dacă facem corelaţia cu ritmul de dezvoltare socială. 306 ELISAVETA DRĂGHICI 4 După gradul de handicap, grupul de persoane inclus în cercetare are următoarea structură: handicap grav – 9 persoane, handicap accentuat – 73 persoane, handicap mediu – 15 persoane, handicap uşor – 1 persoană. Diferenţa numerică semnificativă între persoanele cu handicap angajate care sunt încadrate în grad de handicap mediu sau uşor şi cele care sunt încadrate în grad accentuat se datorează faptului că multe persoane care au deficienţe ce corespund unui handicap mediu/uşor nu fac demersuri pentru a obţine un certificat de persoană cu handicap (datorită unor beneficii foarte limitate prevăzute în legislaţie ca măsură de protecţie socială pentru persoanele cu handicap mediu şi a absenţei acestora, pentru persoanele încadrate la handicap uşor). Ca urmare, aceste persoane nu pot fi înregistrate, în totalitate, oficial, ca persoane cu handicap încadrate în muncă. Cea mai mare parte a persoanelor cu handicap angajate (74,5%) au handicap accentuat; în cazul persoanelor cu handicap grav există o mai mică probabilitate de a putea desfăşura o activitate profesională. Structura pe tip de handicap a respondenţilor, comparativ cu grupul-ţintă (225 persoane) al cercetării este următoarea: Tabelul nr. 3 Tipul de handicap la populaţia studiată şi la grupul-ţintă Număr persoane Pondere respondenţi Tip handicap Număr respondenţi în grupul-ţintă în grupul-ţintă (%) Fizic 20 55 36,3 Somatic 35 75 46,6 Auditiv 14 30 46,6 Vizual 16 39 41,0 Mental 9 21 42,8 Psihic 2 2 100 Asociat 1 2 50 HIV/SIDA 1 1 100 Total 98 225 48,8 Opinia persoanelor cu handicap, cu privire la angajarea în muncă Pentru a identifica opiniile persoanelor cu handicap angajate despre ideea desfăşurării unei activităţi profesionale de către persoanele cu handicap s-a făcut o corelaţie între angajarea în muncă, influenţa existenţei handicapului asupra necesităţii de a munci şi valoarea indemnizaţiei acordate persoanelor cu handicap înregistrate la instituţia publică. Opinia persoanelor cu handicap cu privire la angajarea în muncă este variată, putând încadra răspunsurile date în trei categorii: opinii favorabile încadrării în muncă, opinii negative cu privire la angajarea persoanelor cu handicap şi opinii pe care le-am numit neutre, întrucât subliniau alte aspecte ale angajării în muncă (nici pozitive, nici negative), precum: motivaţia pentru angajare, nevoi la angajare, valoarea muncii prestate de persoana cu handicap etc. 5 CAPACITATEA DE RĂSPUNS A POLITICILOR SOCIALE 307 Persoanele cu handicap au apreciat că este normal ca o persoană cu handicap să muncească („este util”, „este bine”, „sunt de acord” ...) – 52 de persoane. Necesitatea de a munci („persoanele cu handicap ar trebui să se angajeze”) a fost subliniată de 14 persoane cu handicap, trebuinţă care este resimţită de persoană şi ca urmare trebuie satisfăcută. O altă situaţie semnalată de persoanele intervievate este legată de necesitatea asigurării/oferirii de locuri de muncă pentru persoanele cu handicap (4 persoane), semnalând nevoia de acces facil la un loc de muncă, astfel încât, în unele situaţii, să nu concureze cu alte persoane. Persoanele cu handicap au apreciat că angajarea depinde de mai mulţi factori (de disponibilitatea sau cunoştinţele patronului, de specificul firmei (domeniul economic de activitate), de pregătirea persoanei cu handicap, de natura handicapului, de persoana care doreşte să se angajeze). Un număr de zece persoane au subliniat că persoanele cu handicap trebuie să fie angajate, ca necesitate a structurii sociale de intervenţie. Ca motivaţii pentru această poziţie s-a menţionat că este necesară angajarea lor pentru: a li se da o şansă, integrare socială, rezolvarea nevoilor („au de dus o viaţă”), a cunoaşte valoarea banului. Persoanele cu handicap „trebuie/este bine să muncească” pentru: a acoperi nevoile zilnice, că îi face bine (efecte pozitive ale muncii), pentru a ieşi din mediul familial (ceea ce poate conduce la izolare socială), pentru integrarea în societate, pentru eliminarea complexului, pentru a avea un sens în viaţă/pentru evoluţie. Peste jumătate dintre persoanele cu handicap cercetate (53%) au apreciat că este normal ca o persoană cu handicap să muncească, această „normalitate” regăsindu-se în utilitatea de a munci, în faptul că este bine de a desfăşura o muncă, că este firesc etc. Persoanele care s-au arătat favorabile faţă de angajarea în muncă a persoanelor cu handicap au apreciat că acestea trebuie să aibă prioritate la angajare, să primească beneficii la angajare. S-a menţionat că trebuie încurajată angajarea persoanelor cu dizabilităţi, cu atât mai mult cu cât angajatorul are anumite beneficii la angajarea unei persoane cu handicap. Un singur respondent a apreciat că statul ajută persoanele cu handicap să se angajeze. În jur de 14% dintre respondenţi au subliniat că persoanele cu handicap ar trebui să se angajeze, angajarea depinzând, totuşi, de natura muncii (corelată cu tipul de handicap), de pregătirea profesională şi de capacitatea de muncă. Dintre cei care au apreciat pozitiv problematica angajării persoanelor cu handicap, în jur de 15% recunosc că angajarea persoanelor cu handicap este dependentă de mai mulţi factori, precum: disponibilitatea patronului/angajatorului de a accepta o persoană cu handicap, de specificul firmei (în sensul domeniului de activitate), de pregătirea profesională a persoanei cu handicap, de situaţia de angajare (sau condiţiile de angajare, ori contextul relaţional), de tipul şi gradul de handicap, precum şi de persoana care caută să se angajeze, de cât de mult îşi doreşte să se angajeze etc. Opiniile negative cu privire la angajarea în muncă sunt orientate către atitudinea angajatorului atunci când, în procesul de recrutare de forţă de muncă, trebuie să evalueze şi să angajeze o persoană cu handicap. Aprecierile negative ale persoanelor cu handicap sunt prezentate în tabelul de mai jos: 308 ELISAVETA DRĂGHICI 6 Tabelul nr. 4 Aprecieri negative, cu privire la încadrarea în muncă a persoanelor cu handicap Număr persoane Persoanele cu handicap nu sunt angajate (sunt respinse, în general, sunt 9 discriminate, întâmpină bariere etc.). Nu sunt de acord cu angajarea în muncă a persoanelor cu handicap (datorită 2 handicapului). Patronii angajează doar dacă au beneficii (apreciază că persoanele cu 3 handicap nu pot face faţă). Nu se fac prea multe pentru angajarea persoanelor cu handicap. 1 Aprecierea negativă cu cea mai mare pondere în răspunsurile de acest gen se referă la refuzul din partea angajatorilor de a angaja persoane cu handicap, prin aplicarea unui tratament discriminatoriu – 9,1% dintre respondenţi. În jur de 3% dintre persoanele cu handicap au apreciat că angajarea lor se produce doar datorită beneficiilor pe care le pot avea angajatorii în urma angajării unei persoane cu deficienţe. Unii respondenţi (patru persoane – 4,1%) au afirmat că persoanele cu handicap au o valoare mai mare, datorită faptului că muncesc mai mult, depun mai mult efort pentru a desfăşura o activitate şi pot reuşi profesional ca orice om. Dintre persoanele cu handicap chestionate, aproximativ 6% au apreciat că acestea trebuie să fie protejate (sprijinite) la angajare. Acest ajutor la angajare poate consta în facilităţi mai mari pentru angajator, în asigurarea aceloraşi drepturi şi în aplicarea unui tratament nediferenţiat (nediscriminatoriu). De asemenea, persoanele cu handicap au apreciat că au nevoie de o mai mare atenţie atunci când se pune problema angajării în muncă, angajarea acestora trebuind să fie încurajată. Un număr de patru persoane chestionate nu au putut să dea nici un răspuns la această întrebare, ceea ce reprezintă aproximativ 4,1% din totalul respondenţilor Aceste persoane provin dintre persoanele cu deficienţe mentale sau cu deficienţă de auz, care au dificultăţi legate de înţelegere a noţiunilor. La întrebarea „O persoană cu handicap asemenea celui pe care îl aveţi ar trebui să lucreze?” au răspuns afirmativ 89 de persoane, ceea ce reprezintă 90,8% din totalul de persoane chestionate. Un număr de opt persoane (8,2%) au apreciat că o persoană cu handicap asemănător cu al lor nu ar trebui să muncească. S-a înregistrat un singur non-răspuns. Oferirea unei indemnizaţii pentru persoanele cu handicap, mai mare decât cea asigurată în prezent, ar avea ca efect renunţarea la activitatea profesională pentru 26 dintre cazuri. Pentru 72,4% dintre subiecţi, mărirea indemnizaţiei nu va implica renunţarea la locul de muncă. O persoană nu a putut face aprecieri cu privire la această situaţie. La întrebarea „Cât de mare ar trebui să fie această alocaţie?” s-au dat răspunsuri foarte variate, evidenţiate în tabelul de mai jos: 7 CAPACITATEA DE RĂSPUNS A POLITICILOR SOCIALE 309 Tabelul nr. 5 Estimări ale valorii necesare a alocaţiei pentru handicap Valoare indemnizaţie Număr persoane 300–500 lei 17 500–700 lei 7 700–1000 lei 15 1500–2000 lei 3 Să acopere costul medicamentelor şi/sau protezelor. 5 Să asigure existenţa zilnică (trai decent). 12 Cât salariul meu actual. 1 Diferă, în funcţie de nevoi. 2 Cât să ţii pasul cu ceilalţi. 1 Echivalent coşului zilnic. 1 Cel puţin salariul minim pe economie. 8 Cel puţin 50% din salariul mediu din UE. 1 Cât un salariu normal. 1 Deocamdată este suficient. 3 Non răspuns. 24 După cum se constată unele persoane au făcut estimări în lei, altele au preferat diferite elemente de referinţă. Concluzia care se poate emite, în urma analizei acestor puncte de vedere, este aceea că persoanele cu handicap apreciază că indemnizaţia ar trebui să fie mai mare, că sunt unele nevoi ce trebuiesc acoperite, cum ar fi cele legate de costul medicamentelor/protezelor/tratamentelor medicale, sau acele legate de accesul la un nivel de trai considerat decent. Măsurarea gradului de cunoaştere a conţinutului politicilor de ocupare Pentru a aprecia în ce măsură este cunoscut conţinutul politicilor de ocupare destinate persoanelor cu handicap s-a făcut trimitere la legislaţia specifică, referitoare la angajarea în muncă a persoanelor cu handicap, şi anume: Legea nr. 448/2007 privind protecţia şi promovarea drepturilor persoanelor cu handicap şi Legea nr. 76/2002 privind sistemul asigurărilor de şomaj şi stimularea ocupării forţei de muncă, precum şi la documente locale (emise de autorităţi publice judeţene) şi documente internaţionale. Cunoaşterea măsurilor ce conduc la susţinerea angajării în muncă a persoanelor cu handicap este un alt item măsurat, deoarece aceste măsuri sunt stipulate în acte normative şi derulate de către instituţii abilitate. Au citit legislaţia privind protecţia persoanelor cu handicap (inclusiv capitolul privind încadrarea în muncă) 33,6% dintre persoanele evaluate (33 persoane). Cea mai mare parte nu a citit legea care reglementează drepturile persoanelor cu handicap şi măsurile de susţinere a integrării sociale – 65,3%. Numărul foarte mic de persoane cu handicap care să fi citit acte normative de combatere a şomajului (8,1%) arată cât de nepregătită este această categorie în faţa 310 ELISAVETA DRĂGHICI 8 unei situaţii de pierdere a locului de muncă sau de pătrundere pe piaţa muncii. De asemenea, nici legea care reglementează drepturile de care pot beneficia, precum şi măsurile ce pot fi aplicate pentru creşterea gradului de ocupare nu este cunoscută de prea multe persoane cu handicap, un procent de 33,6% fiind, totuşi, mic. La întrebarea „Ce documente vă sunt cunoscute dintre cele de mai jos” s-au înregistrat următoarele valori: Tabelul nr. 6 Denumire document ce reglementează drepturile persoanelor cu handicap – cunoscut de persoanele cu handicap Număr răspunsuri DA Strategia naţională privind protecţia, integrarea şi incluziunea socială a persoanelor 14 cu handicap din România în perioada 2006–2013 (H.G. nr. 1175/2005. Legea nr. 448/2006 privind protecţia şi promovarea drepturilor persoanelor cu 57 handicap. Strategia judeţeană de protecţie socială a copilului şi a persoanelor cu handicap 18 adulte. Legea nr. 76/2002 privind sistemul asigurărilor pentru şomaj şi stimularea ocupării 19 forţei de muncă. Carta Socială revizuită – art. 15 „Dreptul persoanelor cu handicap la independenţă, 15 integrare socială şi participare la viaţa comunităţii”. Rezoluţia Consiliului European nr. 2003/C175/01 referitoare la promovarea 13 angajării în muncă şi integrarea socială a persoanelor cu handicap, 15 iulie 2003. Nivelul de cunoaştere a documentelor specifice este mai ridicat, prin cunoaştere fiind acceptată şi situaţia în care persoana cu handicap ştie să existe un astfel de document, dar nu l-a citit. Ceea ce s-a urmărit prin această întrebare este evidenţierea măsurii în care persoanele cunosc că există documente elaborate la nivel local, naţional şi internaţional în care sunt stipulate măsuri cu privire la drepturile lor şi cu privire la încadrarea în muncă. Cel mai mare număr de persoane cunoaşte că există o lege adresată lor (58,1% cunosc Legea nr. 448/2006); prea puţine persoane cunosc să existe o Strategie naţională (14,2%) şi ceva mai mulţi, că există o strategie judeţeană (18,3%). Documentele internaţionale care conţin măsuri referitoare la dreptul persoanelor cu handicap la independenţă, integrare socială şi participare la viaţa comunităţii şi la promovarea angajării în muncă şi integrarea socială sunt puţin cunoscute (15,3%, respectiv 13,2%). Nu cunosc nici unul dintre documentele de mai sus un procente de 33,6% din totalul persoanelor cu handicap chestionate. Pe baza acestor valori se poate aprecia că, fie conţinutul documentelor enumerate mai sus nu a fost bine promovat prin intermediul instituţiilor care deservesc populaţia persoane cu handicap sau prin mass-media, fie persoanele cu handicap nu au arătat interes pentru a se informa cu privire la drepturile lor şi cu privire la măsurile pe care le pot accesa în vederea angajării în muncă. Nivelul de cunoaştere a măsurilor de susţinere a încadrării în muncă este scăzut în rândul persoanelor chestionate, 64 de persoane cu handicap (65,3%) 9 CAPACITATEA DE RĂSPUNS A POLITICILOR SOCIALE 311 necunoscând nici o măsură. La acestea, se adaugă un procent de 14,2 dintre persoanele cu handicap care nu au dat un răspuns (non-răspuns). Doar 20,4% dintre persoanele chestionate au putut menţiona cel puţin o măsură care are rolul de a susţine angajarea (fie că este destinată persoanelor cu handicap, fie că este destinată altor categorii sociale). Măsurile menţionate sunt următoarele: cursuri de calificare – 3 persoane; transport gratuit spre/de la locul de muncă – 5 persoane; facilităţi pentru angajator – 3 persoane; reducere impozit pe salariu – 3 persoane; adaptarea locului de muncă – 2 persoane; program redus de muncă – 2 persoane; avantaj fiscal – 1 persoană; rampe de acces – 1 persoană; facilităţi pentru salariat (premieri, bonuri de masă etc. ) – 1 persoană; intermediere plasare forţă de muncă (agenţii) – 1 persoană; informare prin mass-media – 1 persoană; asigurarea unui însoţitor – 1 persoană; stipulări în contractul colectiv de muncă să nu se facă diferenţe – 1 persoană; acordarea de bilete de tratament – 1 persoană. O persoană cu handicap a apreciat că nu s-a luat nici o măsură care să conducă la susţinerea încadrării în muncă. Noţiunea de măsuri active în domeniul ocupării este foarte puţin cunoscută de către persoanele cu handicap. La întrebarea „Ce măsuri active de stimulare a încadrării în muncă cunoaşteţi”, 82,6% dintre respondenţi au afirmat că nu cunosc nici una. Au menţionat cel puţin o măsură activă doar 15 persoane (15,3%), iar răspunsurile lor au vizat: informarea, accesibilitatea, programul de lucru redus, recalificarea, scutire de plata impozitului pe salariu, consiliere profesională, asistenţă prin Agenţia Judeţeană de Ocupare a Forţei de Muncă, facilităţi pentru persoana cu handicap şi pentru angajator, încadrarea în cooperative pentru persoane cu handicap, formarea tinerilor în şcoli profesionale speciale, organizarea burselor pentru locuri de muncă. Măsurarea gradului de cunoaştere a instituţiilor cu rol în ocuparea persoanelor cu handicap Pentru a măsura gradul de cunoaştere a instituţiilor implicate în programe de creştere a ocupării forţei de muncă, s-au urmărit trei situaţii: cunoaşterea instituţiilor, măsura în care persoanele cu handicap au apelat la acestea pentru a găsi un loc de muncă şi măsura în care cunoştinţele lor (rude, prieteni, vecini etc.) au apelat la aceste instituţii pentru angajare. Astfel, la solicitarea de a enumera instituţiile implicate în sprijinirea angajării persoanelor cu handicap, aproximativ 41% dintre persoanele chestionate au afirmat că nu cunosc astfel de instituţii. Celelalte persoane au menţionat următoarele instituţii: Se constată că Direcţia Generală de Asistenţă Socială şi Protecţia Copilului (24,5%) şi Agenţia Judeţeană pentru Ocuparea Forţei de Muncă (23,4%) au fost menţionate de cel mai mare număr de persoane cu handicap, fapt explicabil prin aceea că Direcţia Generala de Asistenţă Socială s-a implicat şi în anii anteriori în susţinerea persoanelor cu handicap în încadrarea în muncă, singură sau în parteneriat cu Agenţia Judeţeană pentru Ocuparea Forţei de Muncă şi cu alţi parteneri sociali, iar, pe de altă parte, prima instituţie este cea care are în evidenţă toate persoanele cu 312 ELISAVETA DRĂGHICI 10 handicap (prin plata indemnizaţiei şi asigurarea accesului la facilităţi), stabilind dese contacte cu acestea. Agenţia Judeţeană pentru Ocuparea Forţei de Muncă a crescut gradul de asistare a persoanelor cu handicap în ultimii ani, prin organizarea burselor de locuri de muncă şi printr-o colaborare strânsă cu instituţiile de învăţământ speciale, pentru a asigura încadrarea în muncă a absolvenţilor. La întrebarea „De care dintre instituţiile enumerate mai jos aţi auzit?” (persoana cu handicap urmărind o listă cu instituţii care au rol în oferirea de servicii de ocupare) persoanele cu handicap au menţionat următoarele răspunsuri: Majoritatea persoanelor cu handicap a auzit de Agenţia Judeţeană pentru Ocuparea Forţei de Muncă Brăila (aproximativ 96% dintre respondenţi) şi de Consiliul Judeţean Brăila (aproximativ 95% dintre respondenţi), respectiv de Direcţia Generală de Asistenţă Socială şi Protecţia Copilului Brăila (aproximativ 94%). Sunt cunoscute de peste 70% dintre subiecţi, următoarele instituţii: Asociaţia Nevăzătorilor din România – filiala Brăila (79,5%), Asociaţia Surzilor din România – filiala Brăila (76,5%), Fundaţia Lumina Brăila (73,4%) şi Autoritatea Naţională pentru Persoanele cu Handicap (73,4%). Cel mai puţin cunoscute sunt Centrul pentru Dezvoltarea Întreprinderilor Mici şi Mijlocii Brăila (47,9%) şi Fundaţia „Muncă şi Prosperitate” Brăila (46,9%), acestea fiind organizaţii neguvernamentale locale, care au derulat programe de asistenţă a şomerilor, în general. La alte instituţii au fost menţionate: Consiliul Naţional al Persoanelor cu Dizabilităţi, Ministerul Muncii, Parlamentul României, Organizaţii internaţionale, Asociaţia „Louis Pasteur” Franţa–Dej–filiala Brăila, Fundaţia de Caritate „Sf. Maria” Brăila, Organizaţia TREBUIE! Brăila, Consiliul Local Brăila, Palatul Agriculturii, alte asociaţii sau fundaţii (fără a se preciza numele). Ceea ce se poate constata, comparând răspunsurile date la cele două întrebări („Enumeraţi instituţiile care sunt implicate în sprijinirea angajării persoanelor cu handicap” şi „De care dintre instituţiile de mai jos aţi auzit”) este că, deşi persoanele cu handicap cunosc instituţiile, în general, ele nu ştiu ce rol au acestea. De exemplu, Agenţia Judeţeană pentru Ocuparea Forţei de Muncă Brăila a fost menţionată ca având rol în angajarea persoanelor cu handicap de către 23,4% dintre respondenţi, deşi o cunosc 96%. Similar, au menţionat Autoritatea Naţională pentru Persoanele cu Handicap ca având rol în susţinerea angajării persoanelor cu handicap 6% dintre persoanele cu handicap chestionate, deşi ea este cunoscută de către 73,7%. Acest lucru poate explica de ce comportamentul de căutare a unui loc de muncă este foarte puţin manifest, persoanele cu handicap neştiind unde să se adreseze pentru a solicita sprijin, percepând realitatea ca fiind limitativă pentru ele. Pe de altă parte, se poate afirma că instituţiile au investit prea puţin în campanii de informare cu privire la rolul pe care îl au în societate şi în procesul de creştere a gradului de ocupare a persoanelor cu handicap. Majoritatea persoanelor cu handicap (67,3%) nu s-a adresat unei instituiţii pentru a găsi un loc de muncă, fenomen explicabil, dacă avem în vedere faptul că 25,5% dintre respondenţi au vârsta de peste 51 de ani (şi au beneficiat de sistemul de repartiţie pe locul de muncă) şi că 45,9% nu au schimbat locul de muncă. 11 CAPACITATEA DE RĂSPUNS A POLITICILOR SOCIALE 313 Agenţia Judeţeană pentru Ocuparea Forţei de Muncă este, totuşi, cea mai solicitată de către persoanele care sunt în căutarea de slujbe, fiind apelată de 14,2% dintre persoanele cu handicap chestionate. De remarcat nivelul ridicat de adresabilitate faţă de Asociaţia Surzilor din România – filiala Brăila (8,2% din total respondenţi, ceea ce reprezintă 57,2% din totalul persoanelor cu deficienţă de auz chestionate), aceasta fiind solicitată de membri asociaţiei (cu deficit de auz) care au nevoie de intervenţia unui interpret al limbajului mimico-gestual în relaţionarea cu alte instituţii. Din această categorie de persoane cu handicap, persoanele cu deficienţă de auz au apelat la sprijinul familiei pentru a găsi un loc de muncă (6 persoane). Măsurarea varietăţii serviciilor primite de grupul-ţintă prin implementarea politicilor de ocupare Măsurile de ocupare destinate persoanelor cu handicap sunt destul de puţin cunoscute de către acestea. La întrebarea „De care dintre măsurile de ocupare aţi auzit?” (acestea fiind enumerate pe un şablon) s-au înregistrat următoarele răspunsuri: Tabelul nr. 7 Cunoaşterea măsurilor de ocupare destinate persoanelor cu handicap Nr. crt. Au auzit de: Număr persoane 1. Munca deschisă (competitivă) pe piaţa liberă a forţei de muncă. 43 2. Munca protejată. 39 3. Munca asistată. 19 4. Întreprinderile sociale. 24 5. Asistare activă. 16 6. Unităţi protejate. 24 7. De nici una. 20 Cifrele de mai sus arată cât de puţin sunt cunoscute măsurile active de ocupare destinate persoanelor cu handicap pentru creşterea gradului de ocupare a acestui segment de populaţie. Dintre cele şase măsuri enumerate, cel mai bine cunoscută este munca deschisă (competitivă) pe piaţa muncii (pentru 43,8% din cazuri), urmată de munca protejată (pentru 39,8% din cazuri). Unităţile protejate şi întreprinderile sociale sunt cunoscute de aproape un sfert dintre persoanele chestionate (24,5%). Munca asistată şi asistarea activă sunt cel mai puţin cunoscute (19,3%, respectiv 16,3%). Un procent apreciat ca fiind destul de mare, 20,4% dintre respondenţi, nu a auzit de nici una dintre măsurile de ocupare. Pentru a determina măsura în care au accesat măsurile stabilite pentru creşterea ocupării, mai ales că salariatul cu handicap poate cumula indemnizaţia de persoană cu handicap cu salariul obţinut ca urmare a încheierii unui contract de muncă, s-a cerut persoanelor chestionate să menţioneze de care dintre măsurile enumerate mai sus au beneficiat. Răspunsurile sunt structurate în tabelul de mai jos: 314 ELISAVETA DRĂGHICI 12 Tabelul nr. 8 Beneficierea de măsuri de ocupare Nr. crt. Număr persoane 1. Evaluarea şi orientare profesională. 10 2. Formare profesională (cursuri de calificare/recalificare). 25 3. Mediere în vederea angajării în muncă. 12 4. Angajare pe piaţa liberă a muncii. 41 5. Angajare la domiciliu. 1 6. Angajare în unitate protejată. 1 7. Adaptare a locului de muncă. 4 8. Program de lucru mai mic de 8 ore/zi. 8 9. Scutire de plata impozitului pe salarii. 53 10. Perioadă de probă plătită de cel puţin 45 de zile. 8 Alte măsuri: 11. – reducere a cuantumului plătit la asigurări de sănătate; 1 12. – concediul de odihnă suplimentar – 3 zile; 1 13. – transport gratuit asigurat de angajator. 2 14. Nu am beneficiat de nici o măsură. 18 Din totalul de 98 de persoane cu handicap chestionate, 18,3% nu au beneficiat de nici o măsură de stimulare a ocupării. Acestea sunt, în general, persoanele care nu au schimbat locul de muncă sau care s-au bazat pe forţele proprii atunci când au căutat o nouă angajare. Măsura cu cea mai mare răspândire (în 54% din cazuri) este scutirea de plata impozitului pe salarii, datorită corelaţiei strânse între statutul de persoană angajată şi asigurarea unor facilităţi. Trebuie menţionat faptul că această măsură de stimulare a ocupării este prevăzută pentru persoanele cu handicap încadrate în gradul grav sau accentuat, acestea fiind, în totalul persoanelor chestionate, în număr de 81. Ponderea beneficiarilor de scutire de plata impozitului pe salarii în rândul persoanelor cu handicap care au acest drept este de 65,4%. Restul de 28 de persoane cu handicap, nebeneficiind de această măsură, sunt private de un drept stabilit prin lege. Deşi acestea cunosc că au dreptul la această scutire nu au avut „curajul” să revendice acest drept faţă de angajator, de teama pierderii locului de muncă. De asemenea, sunt persoane cu handicap care nu au făcut cunoscut angajatorului că au o deficienţă. S-au angajat în condiţii de competitivitate pe piaţa muncii 41,8% dintre persoanele cu handicap chestionate, ceea ce arată că această măsură a asigurat şanse pentru angajare. Au urmat cursuri de calificare/recalificare 25,5%, iar 12,2% au beneficiat de mediere în vederea angajării. Doar o singură persoană a fost angajată la domiciliu şi tot una singură a lucrat în unitate protejată. Instituţiile care au furnizat măsurile de ocupare menţionate de persoanele cu handicap sunt angajatorii (68,4%), Agenţia Judeţeană pentru Ocupare şi Formare Profesională (6,1%), şcoală sau unităţi de învăţământ (10%), asociaţii/fundaţii (5,1%), furnizor privat de servicii de formare profesională (5,1%). Sunt persoane care nu au apelat la instituţii specializate, plătindu-şi cursurile de calificare/recalificare sau 13 CAPACITATEA DE RĂSPUNS A POLITICILOR SOCIALE 315 căutându-şi singure un loc de muncă (8%). Au mai fost menţionate instituţii precum: Inspectoratul Teritorial pentru Persoanele cu Handicap, Consiliul local/Primăria, Comisia de Evaluare a Persoanelor cu Handicap Adulte. Angajatorii au asigurat cursuri de calificare/recalificare şi scutire de la plata impozitului pe salarii. Şcoala/unitatea de învăţământ pe lângă formarea profesională a asigurat şi medierea în vederea angajării, mai ales în cazul unităţilor din învăţământul special, care în baza unei colaborări strânse cu Agenţia Judeţeană pentru Ocuparea Forţei de Muncă a facilitat angajarea în muncă a absolvenţilor. Organizaţiile neguvernamentale sunt implicate în susţinerea persoanelor cu handicap, mai ales cele cu existenţă îndelungată precum Asociaţia Surzilor sau Asociaţia Nevăzătorilor, la care se adaugă Organizaţia TREBUIE! Brăila. Celor 80 de persoane cu handicap care au beneficiat de măsuri de ocupare (aşa cum sunt ele stabilite în legea nr. 448/2006) li s-a solicitat să aprecieze măsura în care acestea le-au asigurat „şanse crescute” pentru angajarea în muncă. Răspunsurile privind şansele asigurate sunt prezentate în tabelul de mai jos, pe fiecare tip de măsură accesată: Tabelul nr. 9 Autoevaluarea impactului beneficierii de măsuri de ocupare – număr persoane – A asigurat şanse crescute Total În foarte Într-o În foarte Măsura de ocupare În beneficiari mare oarecare mică deloc N.R. totalitate măsurămăsurămăsură Evaluare şi orientare profesională 3 6 1 0 1 10 Formare profesională 6 8 6 2 2 1 25 Mediere în vederea angajării 2 3 1 3 1 2 12 Angajare pe piaţa liberă a muncii 15 10 7 4 0 5 41 Angajare la domiciliu 0 0 0 0 1 1 Angajare în unitate protejată 0 0 1 0 0 1 Adaptare a locului de muncă 1 2 1 0 0 4 Program de lucru mai mic de 8 ore/zi2 3 2 0 1 8 Scutire de plata impozitului pe salarii9 9 15 7 10 3 53 Perioadă de probă plătită, de cel puţin 4 2 0 1 1 8 45 de zile Total persoane care au beneficiat de 80 cel puţin o măsură de ocupare Nu am beneficiat de nici o măsură 18 Total persoane cu handicap chestionate 98 Persoanele cu handicap apreciază că măsurile menţionat au asigurat şanse mai mari pentru angajarea în muncă, majoritatea situaţiilor fiind apreciate ca asigurând şanse mai ridicate de angajare în totalitate sau în foarte mare măsură. Luăm ca exemplu măsura angajare pe piaţa liberă a muncii, de care au beneficiat 41 de persoane cu handicap; acestea apreciază că şansele lor de angajare au fost 316 ELISAVETA DRĂGHICI 14 mai mari prin această măsură în proporţie de aproximativ 60% (răspunsurile în totalitate, în foarte mare măsură). Scutirea de plata impozitului pe salarii nu a asigurat şanse crescute de angajare pentru 10 persoane cu handicap, însă a influenţat angajarea pentru 15 persoane. Formarea profesională şi medierea în vederea angajării au o repartizare relativ uniformă pe scalele de măsurare a şanselor de angajare, foarte puţine persoane au apreciat că acestea nu le-au oferit şanse pentru găsirea unui loc de muncă. Aprecierea generală este aceea că, beneficiind de o măsură de ocupare şansele se modifică faţă de situaţia în care sistemul de asistenţă ar fi lipsit de măsuri active. Chiar dacă influenţa s-a manifestat într-o pondere mică, ea totuşi a adus un avantaj persoanei beneficiare. Indiferent de măsurile de care au beneficiat, persoanele cu handicap au apreciat, în general, că au primit suficient informaţii la data „consumării” acestora. Excepţiile se referă la măsurile pasive precum indemnizaţia de şomaj (unde aproape jumătate dintre beneficiarii acestei măsuri apreciază că nu au avut informaţii complete) şi alocaţia de sprijin. Nici în cazul preconcedierilor nu s-au declarat toţi respondenţi mulţumiţi de conţinutul informaţiilor (doi din trei beneficiari nu consideră că au fost informaţi complet). În cazul orientării/ reorientării profesională aşteptau să primească mai multe informaţii jumătate dintre beneficiari ai acestei măsuri. Aprecierea măsurii în care au crescut şansele de angajare beneficiind de măsuri de stimulare a ocupări relevă că, în general, persoanele cu handicap consideră că acestea au crescut. Nu a asigurat şanse crescute de angajare (pentru 20 din 24 de persoane beneficiare) acordarea indemnizaţiei de şomaj, aspect relativ corect având în vedere că aceasta este o măsură pasivă, cu rol de a ajuta persoana să acopere cheltuielile zilnice (este o compensaţie financiară a pierderii venitului salarial). Cele mai multe dintre persoanele care au fost asistate declară că măsurile de ocupare de care au beneficiat sunt utile, în general, chiar dacă s-au arătat nemulţumite în unele situaţii. Alte aprecieri pe care le-au făcut persoanele cu handicap referitoare la măsurile de ocupare enunţate în chestionar sunt destul de limitate ca volum (puţine persoane au completat cu informaţii): cea mai mare parte a celor care au răspuns la acest punct (8,7%) apreciază că aceste măsuri stimulează angajarea în muncă a persoanelor cu handicap; precum şi calificarea profesională care se doreşte iniţiată de angajator, iar programa de instruire ar trebui să coincidă cu cerinţele ulterioare ale angajatorului; să existe mai multe măsuri pentru ca persoanele cu handicap să fie ajutate; aceste măsuri de ocupare să fie aplicate; se doreşte o mai bună colaborare între Agenţia Judeţeană pentru Ocuparea Forţei de Muncă şi angajatori; de multe dintre măsurile menţionate nu am auzit; măsurile de care nu am beneficiat nu au avut finalitate; legea nr. 76/2002 este utilă; angajarea persoanelor cu handicap depinde foarte mult de angajator, dacă el doreşte să ajute; nu aşi vrea să fiu concediat; cine are pregătire munceşte chiar dacă are handicap, cine nu are pregătire cum să muncească ... aşteaptă mereu ajutor de la stat. 15 CAPACITATEA DE RĂSPUNS A POLITICILOR SOCIALE 317 Evaluarea încrederii în capacitatea de răspuns a politicilor sociale de ocupare la nevoile persoanelor cu handicap Pentru evaluarea încrederii în capacitatea de răspuns a politicilor sociale de ocupare la nevoile persoanelor cu handicap s-a pornit de la ideea de a menţiona persoanelor chestionate măsurile stipulate în legislaţie pentru a creşte gradul de ocupare, astfel încât să se asigure răspunsuri apreciative despre acestea, care să ne permită să estimăm gradul în care măsurile de ocupare corespund nevoilor sau aşteptărilor persoanelor cu dizabilităţi. Au menţionat exemple de măsuri active apreciate ca având un rol în stimularea încadrării în muncă a persoanelor cu handicap un număr de 36 de persoane (reprezentând 36,7% din totalul respondenţilor). Nu au ştiut să răspundă sau nu au dat nici un răspuns 62,2%. Măsurile active, menţionate ca stimulatoare ale ocupării persoanelor cu handicap sunt prezentate structurat în tabelul de mai jos: Tabelul nr. 10 Indicarea de măsuri active de ocupare pentru persoane cu handicap Nr. Măsura de ocupare apreciată ca încurajând angajarea persoane Scutiri de taxe şi impozite: 8 – scutiri de taxe şi impozite, în general; 3 – pentru persoanele cu handicap; 2 – pentru angajatori. 3 Calificarea. 7 Orientarea profesională. 7 Salariu mai mare sau completarea venitului salarial. 4 Promovarea măsurilor/promovarea locurilor de muncă pentru persoane cu handicap. 4 Adaptarea locului de muncă. 3 Angajarea în întreprinderile sociale. 3 Muncă protejată. 3 Munca competitivă pe piaţa liberă a forţei de muncă. 3 Program de lucru mai mic de 8 ore sau cu pauze mai dese. 3 Consiliere profesională. 3 Mediere în vederea angajării. 2 Perioada de probă plătită (pentru a demonstra ce pot face). 2 Organizarea Bursei locurilor de muncă. 1 Susţinere pentru înfiinţarea IMM-urilor. 1 Protejarea prin lege a unor meserii (să profeseze doar persoanele cu handicap). 1 Pentru persoanele cu handicap angajate, măsura scutirii de impozite şi taxe (fie că se aplică la angajator, fie persoanelor cu handicap) este una dezirabilă (22,2% dintre persoane au dat răspuns pozitiv la această întrebare). Nevoile generate de existenţa unei afecţiuni, nevoi ce ţin de tratament, de medicaţie, de consult medical etc. determină necesitate unui venit mai mare. Pe de altă parte, 318 ELISAVETA DRĂGHICI 16 persoanele cu handicap apreciază că angajatorii sunt stimulaţi să angajeze persoane cu handicap dacă sunt susţinuţi prin măsuri fiscale. Calificarea persoanelor este o altă măsură apreciată ca susţinând angajarea în muncă de către 7,1% din totalul persoanelor care au fost chestionate (respectiv 19,4% dintre persoanele care au menţionat măsuri active). Dobândirea de cunoştinţe şi competenţe profesionale asigură accesul la un loc de muncă. Orientarea profesională are, de asemenea, un rol important în susţinerea angajării persoanelor cu handicap (pentru 19,4% dintre persoanele care au menţionat măsuri active stimulatoare), persoanele chestionate subliniind realizarea unei corelaţii între gradul de handicap şi locul de muncă. Măsurile active nu au fost apreciate ca fiind stimulatoare ale angajării, un număr foarte mic de persoane (în medie, 3) menţionând cel puţin o măsură activă. De subliniat că o singură persoană a făcut referire la stimularea înfiinţării întreprinderilor mici şi mijlocii ca măsură de creştere a gradului angajării în muncă a persoanelor cu handicap. Fie această măsură de stimulare a ocupării nu prezintă interes pentru persoane, fie persoanele cu handicap apreciază că demararea unei afaceri depăşeşte forţele lor. Legislaţia specifică pentru persoanele cu handicap prevede un set de măsuri ce pot fi derulate pentru a creşte nivelul de ocupare în rândul persoanelor cu handicap, şi anume: evaluarea şi orientarea profesională, formarea profesională, medierea în vederea angajării în muncă, angajarea pe piaţa liberă a muncii, angajarea la domiciliu, angajarea în unitate protejată, adaptarea locului de muncă, program de lucru mai mic de opt ore/zi, scutire de la plata impozitului pe salarii, perioadă de probă plătită de cel puţin 45 de zile. Pentru a aprofunda analiza privind încrederea în capacitatea de răspuns a politicilor sociale de ocupare la nevoile persoanelor cu handicap s-a procedat la evaluarea şanselor de angajare pe care apreciază persoanele cu handicap că le-ar avea dacă s-ar aplica cinci tipuri de măsuri active destinate acestei categorii sociale. Cele cinci măsuri active sunt: munca „deschisă” (competitivă) pe piaţa liberă a forţei de muncă, munca protejată, munca asistată, întreprinderile sociale, asistarea activă, măsuri care sunt stipulate în legislaţia specifică din România. Aprecierile făcute de persoanele cu handicap cu privire la şansele lor de angajare sunt prezentate mai jos: Tabelul nr. 11 Şansele de ocupare conferite de măsurile specifice Munca Munca Munca Întreprinderile Asistarea deschisă protejată asistată sociale activă – În totalitate; 31 29 17 22 28 – în foarte mare măsură; 22 30 20 32 23 – într-o oarecare măsură; 21 13 23 15 11 – în foarte mică măsură; 11 7 13 8 8 – deloc. 3 7 9 6 9 Non-răspuns. 10 12 16 15 19 Total 98 98 98 98 98 17 CAPACITATEA DE RĂSPUNS A POLITICILOR SOCIALE 319 Derularea primei măsuri este privită pozitiv (asigură şanse de angajare cel puţin într-o oarecare măsură) de către mare parte dintre persoanele cu handicap, şi anume 75,5% dintre cele chestionate. Un procent de 31,6 a apreciat că acest tip de asistenţă asigură în totalitate şanse mai mare pentru dobândirea statutului de persoană ocupată. Sunt neîncrezătoare în această formă de asistenţă 14,2% persoane. Un număr de 10 subiecţi nu a putut face nici o apreciere. Se constată că au atitudine favorabilă în cazul derulării măsurii „muncă protejată” 73,4% dintre persoanele cu handicap chestionate. Aşteptările legate de existenţa unei astfel de măsuri arată că persoanele cu handicap apreciază că au nevoie de un cadru protejat de angajare, considerând că şansele de dobândire a statutului de persoane ocupate cresc, astfel, considerabil. Non-răspunsurile (12,2%) s-au înregistrat din partea acelor persoane care nu au înţeles ce presupune această măsură. Unele persoane nu au acceptat ideea că ar putea exista o astfel măsură. Un nivel de încredere scăzut faţă de această măsură au arătat-o 14,3% dintre respondenţi. Munca asistată este apreciată ca asigurând şanse crescute pentru angajarea persoanelor cu handicap de către 61,2% dintre persoanele întrebate. Doar 17,3% au o încredere totală într-o astfel de măsură de ocupare. Cei care nu au încredere în această măsură ating o pondere de 22,2 din totalul respondenţilor, situaţie explicabilă prin acceptarea ideii că puţine persoane cu handicap grav ar putea profesa (chiar în condiţiile în care ar fi asistate). Numărul ridicat de non-răspunsuri are aceeaşi cauză ca în situaţia prezentată anterior. 70,4% dintre persoanele cu handicap sunt încrezătoare în şansele de angajare pe care le au persoanele cu handicap dacă beneficiază de o asemenea măsură (înfiinţarea întreprinderilor sociale) de creştere a ocupării, iar 14, 3% au o apreciere negativă. Un număr de 22 de persoane au apreciat că înfiinţarea de întreprinderi sociale asigură în totalitate şanse de angajare pentru persoanele cu handicap. Şi faţă de ultima dintre măsuri există un nivel ridicat de încredere din partea majorităţii persoanelor cu handicap (63,3%), nemanifestând aceeaşi atitudine 17,3%, care nu are încredere în şansele de angajare pe care le-ar asigura derularea asistării active. Dintre cele cinci măsuri active, cel mai ridicat nivel de încredere s-a arătat faţă de „munca deschisă” (competitivă) pe piaţa liberă a forţei de muncă (75,5%), iar cel mai scăzut nivel al încrederii l-a înregistrat munca asistată. Se poate face o generalizare, în sensul că persoanele cu handicap apreciază că derularea de măsuri de ocupare asigură şanse ridicate pentru angajarea persoanelor cu handicap. Multe persoane cu handicap au afirmat că aceste măsuri nu există, sau altele s-au întrebat de ce nu sunt derulate şi în judeţul Brăila. Măsurile de ocupare care corespund nevoilor sau aşteptărilor persoanelor cu handicap sunt ierarhizate mai jos, în ordinea ponderii lor în opţiunile persoanelor chestionate: 320 ELISAVETA DRĂGHICI 18 Tabelul nr. 12 Ierarhizarea măsurilor de ocupare, după criteriul „răspund nevoilor” Număr persoane Pondere (%) Scutire de plata impozitului pe salarii. 52 53 Munca deschisă, competitivă, pe piaţa liberă a forţei de 51 52 muncă (angajare pe piaţa liberă a muncii). Program de lucru mai mic de 8 ore/zi. 31 31,6 Formare profesională (calificare/recalificare). 25 25,5 Mediere în vederea angajării. 22 22,4 Adaptare a locului de muncă. 20 20,4 Evaluare şi orientare profesională. 19 19,4 Asistare activă. 18 18,3 Angajare în unitate protejată. 15 15,3 Munca protejată. 15 15,3 Perioadă de probă plătită, de cel puţin 45 de zile. 12 12,2 Angajare la domiciliu. 12 12,2 Întreprinderi sociale. 12 12,2 Munca asistată. 8 8 Nici una. 8 8 Scutirea de la plata impozitului pe salarii corespunde nevoilor sau aşteptărilor majorităţii persoanelor cu handicap – 53% dintre respondenţi. Necesităţile financiare pentru consultaţii medicale, pentru tratament, ridică în atenţie problema suportului financiar pentru persoana care are o afecţiune încadrabilă în grad de „handicap”. Aproximativ 52% dintre respondeţi au nevoie, ori ar dori să beneficieze de munca deschisă (competitivă) pe piaţa muncii. Competitivitatea, lucrul cu alte persoane fără probleme de sănătate, integrarea socială par să fie importante pentru persoanele cu handicap. Măsuri precum munca asistată, munca protejată, munca la domiciliu, activitatea în cadrul întreprinderilor sociale reprezintă o opţiune pentru puţine persoane cu handicap (în medie, sub 15% dintre persoanele chestionate). Nu corespunde nevoilor sau aşteptărilor nici una dintre măsurile prezentate pentru 8% dintre subiecţi, aceştia fie aflându-se în prag de pensionare, fie că nu prevăd o posibilă schimbare a locului de muncă, şi ca urmare, necesitatea de a apela la servicii specializate. În aprecierea conţinutul legislaţiei referitor la stimularea încadrării în muncă a persoanelor cu handicap s-au emis aprecieri cu conotaţie pozitivă, dar şi aprecieri cu conotaţie negativă. Dintre persoanele cu handicap chestionate, 42 nu au făcut nici o apreciere cu privire la conţinutul legislaţiei; în consecinţă, răspunsurile ierarhizate în continuare sunt din partea a 56 de persoane (57,1%). Dintre aprecierile pozitive, se detaşează aprecierea potrivit căreia legislaţia este bună (25 persoane), iar dintre cele negative, am reţinut faptul că legislaţia nu este suficientă şi nu se aplică. 19 CAPACITATEA DE RĂSPUNS A POLITICILOR SOCIALE 321 Au fost şi enunţuri care pot avea rolul de recomandări, acestea referindu-se la: îmbunătăţirea legislaţiei în favoarea angajatului, la imperativitatea aplicării legislaţiei actuale, la necesitatea ca instituţiile să fie ajutate mai mult de către stat, precum şi la nevoile persoanelor cu handicap de a fi informate mai des pentru a cunoaşte mai bine conţinutul legislaţiei. La întrebarea „Ce ar mai trebui inclus în legislaţia privind stimularea încadrării în muncă?”, şapte persoane au apreciat că nu ar mai trebui adăugat nimic, iar 51 de persoane nu au ştiu ce să spună (non-răspuns). Cele 48 de persoane care au răspuns la întrebare (48,9%) au făcut propuneri pentru completarea legislaţiei. Persoanele cu handicap simt nevoia ca asupra angajatorilor să se aplice unele constrângeri care să-i determine să le angajeze, dar recunosc că şi stimulentele economice (scutiri de impozite, de taxe, compensaţii etc.) au un rol favorabil, aşteptând ca legislaţia să cuprindă măsuri în acest sens. Sunt persoane cu handicap care au nevoie de o susţinere materială sau financiară mai puternică, dorind să fie prevăzute astfel de măsuri cu caracter social în legislaţie, precum venituri mai mari pentru angajatul cu handicap sau indemnizaţie mai mare. Pentru susţinerea încadrării în muncă a persoanelor cu handicap, doresc ca prin acte normative să se asigure programe active de ocupare, precum şi protejarea locurilor de muncă (în sensul limitării accesului la anumite profesii a altor persoane, care nu au handicap). Chiar dacă în unele situaţii respondenţii nu au fost expliciţi, ei doresc ca legislaţia să cuprindă prevederi care să conducă la o situaţie mai bună pentru persoana cu handicap, atât în domeniul muncii, cât şi în nivelul de trai personal. Propunerile pe care le-au făcut persoanele cu handicap angajate, în legătură cu situaţia persoanelor cu handicap, în sensul îmbunătăţirii acesteia, au atins mai multe aspecte: instituţionale, sociale, medicale (recuperare), nivel de trai etc. Un număr de 33 de persoane cu handicap nu au făcut propuneri, sub motiv că nu au ce propuneri să facă, nu ştiu, sau nu au răspuns. Restul de 65 de persoane (66,3%) au făcut următoarele menţiuni cu privire la situaţia persoanelor cu handicap. a) Rolul statului/instituţiilor (29 persoane): şcolarizare şi pregătire profesională pentru toate persoanele cu handicap; înfiinţarea de ghişee separate pentru persoanele cu handicap, la toate instituţiile publice; funcţionarii de la ghişeu să asculte problemele persoanelor cu handicap; înregistrarea solicitărilor persoanelor cu handicap locomotor la domiciliu; rampe de acces în clădiri; sprijin din partea primăriei pentru a găsi o locuinţă sau o locuinţă socială; scutire de impozite; aplicarea scutirii de impozit şi pentru persoanele cu handicap mediu; oferirea de mai multe facilităţi şi drepturi; mai multe centre de recuperare modernizate; asigurarea biletelor de tratament (acces facil); medicamente gratuite; alinierea la legislaţia UE. b) Accesul pe piaţa muncii (23 persoane): persoanele cu handicap să fie încadrate în muncă; posibilităţi mai mari pentru angajare; locuri de muncă adecvate 322 ELISAVETA DRĂGHICI 20 în raport cu handicapul; acces la angajare; înfiinţarea de IMM-uri în care să lucreze persoane cu handicap; salarii bune; beneficii salariale; crearea de locuri de muncă destinate persoanelor cu handicap; indemnizaţie de persoană cu handicap, mai mare. c) Integrarea socială/viaţa socială (17 persoane): să fie încurajate; să nu mai fie marginalizate; să se schimbe mentalitatea; mai multă atenţie/grijă pentru persoanele cu handicap; maleabilitate faţă de persoanele cu handicap; să fie acceptate aşa cum sunt; să beneficieze de tratament egal; să nu fie discriminate la angajare; respect din partea societăţii. Propunerile referitoare la accesul pe piaţa muncii au fost făcute de către 29,2% dintre subiecţi, aceştia dorind ca angajarea în muncă să se producă facil şi să existe cât mai multe locuri de muncă în care pot profesa, în funcţie de handicap. Există persoane care sunt de părere că un rol important în dezvoltarea pieţei muncii îl are antreprenoriatul, dorind înfiinţarea de mici întreprinderi în care să lucreze persoanele cu handicap – acestea corespund întreprinderilor sociale sau unităţilor protejate. Doar o singură persoană a spus că formarea profesională specială are un rol benefic pentru creşterea şanselor de angajare a persoanelor cu handicap. Se poate afirma că există o corelaţie între nivelul de instruire şcolară şi standardul de viaţă al unei persoane; în acest sens, viaţa persoanelor cu handicap ar putea fi mai bună dacă ar beneficia de un sistem educaţional dezvoltat sau uşor de accesat. Multe persoane cu handicap au făcut menţiuni care vizează integrarea socială, respectiv viaţa socială a acestora – 26,2% dintre cei care au făcut propuneri. Fenomene precum: discriminarea, marginalizarea, tratamentul inegal, lipsa de respect etc. se doresc combătute. Una dintre persoanele cu handicap, declara „mă doare când sunt numită handicapată”. S-au mai făcut propuneri cu privire la înfiinţarea a mai multor centre de recuperare, sau acestea să fie moderne, precum şi obţinerea biletelor pentru tratament mai uşor. Starea de sănătate a persoanelor cu handicap are nevoie de mai multe servicii medicale, acestea dorind să acceseze mai uşor astfel de servicii. Persoanele chestionate simt nevoia unei intervenţii mai puternice din partea statului. Ele doresc ca instituţiile publice să ofere posibilitatea persoanelor cu handicap de a nu mai aştepta la cozi sau la cabinetele medicale. Doresc ghişee separate pentru persoane cu dizabilităţi, sau deplasarea angajaţilor din instituţii la domiciliul solicitantului (în special în cazul persoanelor cu deficite motorii), iar funcţionarii să asculte toate problemele pe care le au persoanele cu handicap. Problema locuinţelor a fost ridicată de şase dintre persoanele chestionate, acestea având nevoie de sprijin pentru a obţine mai uşor o locuinţă, socială în general, deoarece dispun de venituri mici. Au fost persoane cu dizabilităţi care au apreciat că trebuie corelată legislaţia românească cu cea europeană, că sunt necesare programele active de asistare a persoanelor şi că ar trebui atrase mai multe fonduri ale Uniunii Europene. 21 CAPACITATEA DE RĂSPUNS A POLITICILOR SOCIALE 323 CONCLUZII Impactul pe care îl au măsurile active asupra individului depinde de factori precum mediatizarea, stabilirea metodologiei de acces la unele servicii, nevoia resimţită de individ. Din cercetările efectuate pe grupul-ţintă persoane cu handicap au reieşit următoarele: 1. Gradul de cunoaştere a conţinutului politicilor de ocupare este scăzut, persoanele cu handicap neavând preocuparea de a se documenta (informa) cu privire la reglementările naţionale şi internaţionale referitoare la statutul lor, la drepturile şi îndatoririle pe care le au în societate. În domeniul ocupării, foarte puţine persoane cu handicap au arătat că sunt informate cu privire la măsurile destinate stimulării pieţei muncii pentru acest tip de persoane. 2. Gradul de cunoaştere a instituţiilor cu rol în ocuparea persoanelor cu handicap nu este ridicat, doar un sfert dintre persoanele cu handicap cunosc către ce instituţii trebuie să se adrese pentru a rezolva o problemă specifică ocupării forţei de muncă. Deşi le cunosc ca denumire şi ca locaţie, nu cunosc rolul pe care acestea îl au. De asemenea, nivelul de adresabilitate faţă de acestea este foarte scăzut. Totuşi, Agenţia Judeţeană pentru Ocuparea Forţei de Muncă a fost, cel mai probabil, apelată. Persoanele cu handicap, din lipsă de informaţii, se limitează, în procesul de căutare a unui loc de muncă, la relaţiile personale. 3. Varietatea serviciilor primite de grupul-ţintă prin implementarea politicilor de ocupare este relativ mare, însă a cuprins un număr mic de beneficiari. Atât măsurile pasive, cât şi cele active sunt destul de puţin cunoscute de persoanele cu handicap, unele dintre măsuri nemaifiind întâlnite, ca noţiuni, în alte contexte. Beneficiarii de servicii de ocupare sunt, în general, persoanele tinere care au absolvit o formă de învăţământ (special), instituţia de învăţământ stabilind legătura cu Agenţia Judeţeană pentru Ocuparea Forţei de Muncă Brăila. 4. Încrederea în capacitatea de răspuns a politicilor sociale de ocupare la nevoile persoanelor cu handicap există, iar, în condiţiile în care ar exista o promovare accentuată a programelor de ocupare pentru persoanele cu handicap, aceasta ar creşte. Deşi puţine persoane cu handicap au beneficiat de măsuri de ocupare, ele apreciază că şansele lor de angajare în muncă au crescut. Aprecierea generală este aceea că măsurile de stimulare a ocupării sunt utile. BIBLIOGRAFIE 1. Băndilă, A., Coordonate actuale ale orientării şi formării profesionale a persoanelor cu handicap în ţările Uniunii Europene şi în cele în curs de dezvoltare, în revista „Societate şi Handicap”, INPCESPH, nr. 1/2004. 2. Manea, L., Protecţia socială a persoanelor cu handicap, Bucureşti, Casa de editură şi presă ŞANSA SRL, 2000. 3. Mărginean, I., Politica socială (studii 1990–2004), Bucureşti, Editura Expert, 2004. 4. Neagu, G., Educaţie, inserţie şi mobilitate profesională, Bucureşti, 2000, www.iccv.ro. 324 ELISAVETA DRĂGHICI 22 5. *** Academy for Educational Development, Proiect Promovarea angajării persoanelor cu dizabilităţi din România, expunere în cadrul unor întâlniri de lucru, Bucureşti, 2004. 6. *** Legea nr. 76/2002 privind sistemul asigurărilor pentru şomaj şi stimularea ocupării forţei de muncă. 7. *** Legea nr. 74/1999 pentru ratificarea Cartei sociale europene revizuite, adoptată la Strasbourg, la 3 mai 1996. 8. *** Legea nr. 448/2006 privind protecţia şi promovarea drepturilor persoanelor cu handicap. he research conducted in the Municipality of Braila, between January and March 2008 aimed to underline the T consequences (effects) of the employment policies on the lives of handicapped persons. The measures of stimulating the employment of handicapped persons were recently diversified, now including both passive and active measures. The extent of the knowledge of these measures by the population is influencing the level of their unfolding (development). We aimed to reveal the level of their knowledge by the population and the capacity of these policies to satisfy the needs/requests of the handicapped people. Keywords: employment, disabilities, social policies. 